ஜிம்மி வேல்ஸ் சந்திப்பு தொடர்பான வலைப்பதிவு ஒன்றில் தமிழ் விக்கிபீடியா பங்களிப்பாளர் பலரும் தமிழகத்துக்கு வெளியே வாழ்ந்து வருவதாக குறிப்பிடப்பட்டிருந்தது. இது ஒரு சுவாரசியமான உண்மை. தமிழ்நாட்டில் இருந்து வாசகர்கள் வராததற்கு கூட இணைய ஊடுறுவல் இல்லை என்று சமாதானம் சொல்லலாம். ஆனால், கணிசமான அளவு தமிழ் வலைப்பதிவாளர்கள் தமிழ்நாட்டில் இருக்கையில், இதுவரை முனைப்பான தமிழ் விக்கிமீடியா பங்களிப்பாளர்கள் அனைவரும் தமிழ்நாட்டுக்கு வெளியே வாழ்ந்நு வருவது கவனிக்கத்தக்கது. இதற்கு சுவாரசியமான காரணம் ஏதும் இருக்குமா? ஒரு வேளை தமிழ்நாட்டில் இருப்பவர்கள் குழந்தை, குட்டி, நண்பர்கள், கேளிக்கை, வாழ்க்கை பிரச்சினைக்ள என்று தமிழ், அறிவு வளர்ச்சி குறித்து குறித்து சிந்திக்க நேரம் இல்லாமல் போய்விட்டனரா :)? தமிழ்நாட்டில் உள்ள ஆறு கோடித் தமிழரின் பங்களிப்பும் வாசிப்பும் இல்லாமல் இத்திட்டத்தை கட்டியெழுப்ப முடியாது. இந்த நிலைக்கான காரணங்கள், தீர்வுகள் இருந்தால் யாரும் தெரிவிக்கலாம். சுந்தர், ஆங்கில விக்கிபீடியாவிலும் தமிழ்நாட்டுப் பங்களிப்பாளர் குறைவு தானா என்று தெரிவிக்க இயலுமா? பிற மாநிலத்தவருக்கும் நமக்கும் இடையில் இதில் எழும் தடைக்கல் என்ன? சென்னைக்கு கீழ் சிறு நகரங்களில் ஆங்கில விக்கிபீடியா வாசிப்பு, பங்களிப்பு குறித்த விழிப்புணர்வு எப்படி உள்ளது?--ரவி 17:35, 3 அக்டோபர் 2006 (UTC)  
- ஊடவியலாளர் மாலன் வலைப்பதிவுகளை அறிமுகப்படுத்தியது போல, ஊடகவிலாளர்கள் த.வி. அறிமுகப்படுத்த தவறிவிட்டனர்.  
- பங்களிப்பதில் நுட்ப பிரச்சினைகளை குறைத்து கூற முடியாது. இங்கு பலர் எனக்கு அதைச் சொல்லிவிட்டினர். பல வலைப்பதிவாளர்களே எனக்கு அதை சொல்லியிருக்கின்றார்கள். எனக்கே ஏ-கலப்பையின் பயன்பாடு சில மாதங்களுக்கு முன்னர்தான் சரியாக தெரிய வந்தது. எனவே தமிழில் தட்டச்சு செய்வது என்பது இன்னும் பலருக்கு அவ்வளவு சுலபமல்ல. பள்ளியில் அதைச் சொல்லிகொடுப்பதும் இல்லை. தனியார்வம் வேண்டும். விக்கி செயல்பாடும் இன்னும் மர்மமாகவே இருக்கின்றது. (மயூரன், தனது தொடரை முன்னெடுக்க வேண்டும்.)  
- த.வி. வழக்கம்களும் சற்று கடுமை போன்று தெரியலாம், எ.கா. நடை.  
- ஒரு வித பண்டித போக்கு. படித்தவர் பலருக்கு செல்வகுமார் போன்று நேரடியாக பங்குபெறுவதில் தயக்கம் இருக்கலாம். இங்கு ஒரு பண்டித சூழல் (academic atmosphere or quality) இல்லையென்று கருதலாம்.  
- த.வி.க.க தத்துவம், நோக்கம் போன்றவற்றில் தெளிவின்மை.  
- தற்சமயம் இங்கு அதிகமாக ஈழத்தவர்கள் பங்குபெறுவதால் த.வி. ஒரு வரையறுக்கப்பட்ட திட்டம் (நூலகம் போன்று) என்ற தவறாக கருதுகின்றார்களோ தெரியவில்லை.  
...
--Natkeeran 18:36, 3 அக்டோபர் 2006 (UTC)  
:ஆங்கில விக்கியில் தமிழர் என்று அறிமுகப்படுத்திக் கொண்டுள்ளவர்கள் குறைவு. இவர்களில் விரல் விட்டு எண்ணக்கூடியவர்கள் மட்டும் தமிழ் தொடர்பான கட்டுரைகளில் பங்களிக்கின்றனர். மற்றவர்கள் அவரவர் துறை சார்ந்த கட்டுரைகளில் பங்களிக்கின்றனர். இவர்களில் பெரும்பாலோனோர் வெளிநாடுகளில் வசிப்பவர்களே. ஆங்கில விக்கியைப் பொருத்தவரை பெரும்பாலும் மென்பொருள் துறையில் உள்ளவர்களே அதிகம் பங்களிக்கின்றனர். அல்லது முனைவர் பட்டம் பெற்றவர்கள் உள்ளனர். இவர்களில் பலர் புலம்பெயர்ந்த தமிழர்கள். ஆயினும், இவர்கள் தமிழில் அவ்வளவாக புலமை இல்லையென்று ஒதுங்கி விடுகின்றனர், அல்லது நற்கீரன் குறிப்பிட்டதுபோல் இங்கு தர்க்க அடிப்படையிலான உரையாடல்களைவிட உணர்வு அடிப்படையிலான உரையாடல்களே மிகுந்திருக்கும் என்று தவறாக எண்ணிவிடுகின்றனர். ஒருவேளை தமிழ் வலைப்பதிவுகளைப் பார்த்து இந்த முடிவிற்கு வருகின்றனரா எனத் தெரியவில்லை.  
:அதே வேளை பெரும்படிப்பு (ஆங்கில வழியில்) பெற்றவர்களைத் தவிர என்னற்ற தமிழ்நாட்டு/இலங்கைத் தமிழர் ஆங்கில விக்கியிலுள்ள மொழித்தடையினால் பங்களிக்காமல் விலகியிருக்கலாம். அவர்களால் தமிழ் விக்கியில் கண்டிப்பாகப் பங்களிக்க இயலும். அவர்களுக்கு நம் தளம் பற்றிய செய்தி சரியாகப் போய்ச் சேரவில்லையென்றே தோன்றுகிறது. ஆனால், தரமான பல்துறைத் தகவல்களைத் தருவதன்மூலம் தாமாக இவர்களுக்கு த.வி. அறிமுகமாகும். ஊடகங்களும் கவனிக்கத் துவங்கும். தொழில்நுட்பச் சிக்கல்களுக்கும் சுரதா எழுதி போன்ற கருவிகள் விரைவில் பரவலான தீர்வாகும். -- Sundar <sup>\பேச்சு</sup> 08:24, 6 அக்டோபர் 2006 (UTC)  
::மாலன் நாராயணனின் yahoo 360 இல் செய்தியொன்றை இட்டுளேன். மாலன் நாராயணனே தமிழ் மொழி இடைமுகப் பொதி திட்டத்தில் முன்னின்று உழைத்தவர் இவரின் ஆதரவு இருந்தால் விக்கிபீடியாவின் அறிமுகம் கூடுமென்றே நினைக்கின்றேன். இலங்கையிலிருந்து கோபி, சிந்து தொடர்சியாகப் பங்களிக்கின்றார். ஜே.மயூரேசனும், மயூரனும் தமது பங்களிப்பை நல்குகின்றார்கள் அவ்வாறே கலாநிதியும் பங்களிக்கின்றார். ஆனாலும் இலங்கையின் சனத்தொகையுடன் ஒப்பிடுகையில் விக்கிபீடியர்களின் எண்ணிக்கை குறைவே. இதற்கு விக்கிபீடியாபற்றி வெளியில் விளக்கம் குறைவாக இருக்கலாம். இதற்கு நாமே நேரடியாக விக்கிபீடியாவைப் பற்றி மயூரனின் பாணியில் பிளாக்கில் அல்லாமல் நேரடியாக கட்டுரைகளை உள்ளூர் மற்றும் வெளியூர் ஊடகங்களில் தெரியப் படுத்தினால் நல்லது என நினைக்கின்றேன். பிளாக்கைப் போன்றலாமல் தங்களுக்கு நேரடியாப் பெயர் கிடைக்காது என்பதால் தயங்குகின்றார்களோ தெரியவில்லை. அதிகம் பார்க்கப் பட்ட 100 பக்கங்களுக்கு இணைப்புள்ளது ஆயினும் கட்டுரைக்கு எவ்வாறு வருகின்றார்கள் (எடுத்துக் காட்ட்டா தேடுபொறியூடாகவா அல்லது சுட்டியூடாகவா) என்பது தெளிவில்லாமல் உள்ளது. இவையும் கவனிக்கப் படவேண்டும். ஆயினும் அறிமுகம் மிகமுக்கியம் அப்போதுதான் நாம் செலவழிக்கும் நேரத்திலும்(முக்கியமாக) மற்றும் பணத்திலும் ஓர் உருப்படியான வேலையைசெ செய்திருக்கின்றோம் என்ற திருப்தி ஏற்படும். --Umapathy 10:25, 6 அக்டோபர் 2006 (UTC)
:::பார்க்க . -- Sundar <sup>\பேச்சு</sup> 11:18, 6 அக்டோபர் 2006 (UTC)  
மக்கள் தொகை அடிப்படையில் தமிழ் உலகில் 18 ஆவது இடத்தில் உள்ளது. மொத்த மக்கள் தொகை ஏறத்தாள 70 மில்லியன். இதில்
- இந்தியாவில் 65,000,000 (ஏறத்தாழ 93%)
- இலங்கையில் 3.500,000 (ஏறத்தாழ 5%)
- சிங்கப்பூர்/மலேசியா 1,750,000 (ஏறத்தாழ 2.5%)
- ஐரோப்பா/அமெரிக்கா/ஆஸ்திரேலியா 1,100,000 (ஏறத்தாழ 1.5%)
இந்த மக்கள் தொகைகளோடு ஒப்பிடும்போது தமிழ் விக்கிபீடியாவுக்கு வருபவர்களின் மொத்தத் தொகையே புறக்கணிக்கத் தக்கதுதான். இந்தியா, இலங்கை, மலேசியா, சிங்கப்பூர் போன்ற நாடுகளுக்கு வெளியே வாழுகின்ற தமிழர்களின் தொகையே தற்போதைய வருகைகளிலும் பலமடங்கு கூடுதலான வருகைகளை எட்டப் போதுமானது. அமெரிக்கா, ஐரோப்பா, ஆஸ்திரேலியா ஆகிய கண்டங்களில் வாழுகின்ற 1.1 மில்லியன் மக்களில் குறைந்தது 50% ஆவது இலங்கைத் தமிழராகவே இருப்பர் என்பது எனது கணிப்பு. இவர்களில் பெரும்பாலோர், புதிதாக இலங்கையில் இருந்து சென்றவர்கள். தமிழில் கல்வி கற்றவர்கள். ஓரளவுக்கு, தாய் மண்ணைவிட்டு வெகுதூரம் வந்துவிட்டோமோ என்ற ஏக்கமும் அவர்களுக்கு இருக்கக்கூடும். இந்த இழப்புக்கு ஈடாக மொழி, கலைகள் தொடர்பில் கூடிய ஈடுபாட்டை அவர்கள் காட்டக்கூடும். அவர்களிடம் மொழி உணர்வுகள் சூடாகவே இருப்பதற்கான காரணங்களும் பல இருக்கின்றன. அதோடு அந்த நாடுகளில் இருக்கும் வசதிகள் அவற்றை அவர்கள் இலகுவாக அடையக்கூடிய பொருளாதார வசதிகளும், இணையம் தொடர்பான நடவடிக்கைகளிலும் அவர்கள் கூடிய அளவில் ஈடுபட வாய்ப்பு அளிக்கின்றன. தவிரவும், ஈழமண் எந்தநேரமும் சூடான செய்திகளுக்குக் களமாக இருக்கிறது. இதனால் அவற்றுக்காகவும் அவர்கள் இணையத்தை நாடி அதோடு பரிச்சயம் செய்து கொள்ளுகிறார்கள். என்னுடைய *யாழ்ப்பாணத்து மரபுவழி வீடுகள்* தொடர்பான ஆங்கில மொழி இணையத் தளத்துக்கு வருபவர்கள் பற்றிய புள்ளிவிபரங்களும் இவ்வாறான ஒரு நிலையையே காட்டுகின்றன. கடந்த மூன்று வருடங்களில் அத் தளத்துக்கு வந்த Guest Book பதிவுகளில் 15% இலங்கையிலிருந்தும், 7% இந்தியாவிலிருந்தும் வந்திருக்கின்றன. மலேசியா/சிங்கப்பூரிலிருந்து 6% பதிவாகி இருக்கிறது. மிகுதி 71% அமெரிக்கா/ஐரோப்பா/ஆஸ்திரேலியா போன்ற இடங்களிலிருந்து வருபவைதான்.
இந்தியா, இலங்கை போன்ற நாடுகளில் உள்ளவர்களுக்கு, இணைய வசதிகளும், அவற்றுக்கான செலவுகளும் நிச்சயம் ஒரு பிரச்சினைதான். அதுவே முக்கியமான பிரச்சினைகள் ஆகவும் இருக்கக்கூடும். அண்மையில் தமிழ்நாட்டைச் சேர்ந்த எனது நண்பர் ஒருவர், சென்னையிலும் தமிழ் எழுதத்தெரியாத வசதி படைத்த தமிழ்ப் பிள்ளைகள் இருப்பதாகச் சொன்னார். அவ்வாறான பிள்ளையொன்றின் தந்தை, *நானும் நீயும் தமிழ் படித்து என்னத்தைக் கண்டோம்* என்றாராம். இது ஒரு விதி விலக்காகத்தான் இருக்கும் என்பது எனது கருத்து. எனினும் இவ்வாறான போக்குகளுக்குப் பின்னணியாகத் தமிழ் தனிப்பட்டவர்களின் வளர்ச்சிக்குத் தேவையற்ற ஒன்று என்ற கருத்து உருவாகிறதோ என்றும் தோன்றுகிறது. நான் சில வேளைகளில் சிந்திப்பது உண்டு, நாங்கள் இங்கே எழுதுகின்ற அறிவியல் கட்டுரைகளை யார் வாசிக்கக்கூடும் என்று. எத்தனை மாணவர்கள் தமிழ்நாட்டில் தமிழில் அறிவியல் பாடங்களைக் கற்கிறார்கள் என்று எனக்குத் தெரியவில்லை. இங்கே UAE இல் என்னுடைய பிள்ளைகள் வீட்டுப்பாடங்கள் செய்வதற்கு கணினி மிகவும் பயன்படுகிறது. ஏதாவது ஒரு தலைப்பில் Project செய்வதானால் இணையத்தில் தேடித் தகவல் பெறுகிறார்கள். என்னுடைய மகள் ஆங்கில விக்கிபீடியாவில் தகவல் பெறுவதைப் பலமுறை கண்டிருக்கிறேன். இத்தகைய ஒரு பயன் தமிழ் விக்கிபீடியாவுக்கு உண்டா என்று தெரியவில்லை. Mayooranathan 13:21, 6 அக்டோபர் 2006 (UTC)